云、飞香、百花辇，命图于瑶光殿。《明皇杂录》：玄宗教舞马四百蹄，分为左右部，有名称曰某家骄，其曲曰《倾杯乐》。数十马皆衣以锦绣，络以金铎。每乐作，奋手鼓尾，纵横应节。《伽蓝记》：代宗时李怀仙贡名马，额高九尺，毛拳如麟，身被九花，故“九花虬”。帝以赠郭子仪曰“此马高大，称卿仪质，并紫玉鞭辔赠之”。杜甫《画马图歌》：曾观先帝照夜白，龙池十日飞霹雳。《续博物志》：千里马宁远所献。鬃拳紫色，状如八骏。乘者必衣裘帽絮，似胡儿抱持。初驶三十里，则皆旁侧难驯，又驶三十里外，乃驶然而去，唯闻耳旁风声如飞箭。唐肃宗时